Hvem kan vaksinere?

Alle leger og sykepleiere har i kraft av sin utdannelse kompetanse til å injisere vaksiner intramuskulært og subkutant og observere den nyvaksinerte personen.

Lege tilgjengelig under vaksinering.

Lege må kunne kontaktes hvis det skulle oppstå problemer under vaksinasjon.

Akuttberedskap med adrenalin i tilfelle anafylaktisk reaksjon skal finnes på stedet, og vaksinatør må være kjent med hvordan adrenalin doseres og administreres.

Se Sesonginfluensa og vaksine til ansatte i Helse Bergen (sharepoint.com)

Bruk av elektronisk registreringsverktøy (Webport) i influensasesongen og hvordan forhindre at helseopplysninger (vaksinasjonsstatus) spres til uvedkommende

Vaksinasjonsstatus for sesonginfluensa er en helseopplysning. Den enkelte vaksinatør har i løpet av influensasesongen et tjenstlig behov for tilgang til medarbeideres navn, fødselsdato og vaksinasjonsstatus for influensa. Webport er ikke et journalsystem og inneholder ingen andre helseopplysninger enn status for sesonginfluensa-vaksine (vaksinert «ja» / «nei»).

Vaksinatører har taushetsplikt etter helsepersonelloven §21 og §22.

Hvordan fungerer Webport

• Webport er kun tilgjengelig for personer med påloggings-tilgang til internt sykehussystem (Intranett)

• Registreringsbildet i Webport åpnes med eget sesong-passord som tildeles oppnevnte vaksinatører via leder.

• Passordet endres fra sesong til sesong, og inaktiveres når vaksinasjonssesongen er over (vaksinasjon av ansatte foregår årlig fra september til mars)

• Sykehusets enheter (sengepost, klinikk eller seksjon) utnevner selv sine vaksinatører.

• Vaksinatør søker aktivt opp den som skal vaksineres ved hjelp av fødselsdato og/eller navn

• Navn, fødselsdato og vaksinasjonsstatus for influensa (inneværende sesong) er synlig for vaksinatør.

• Alle oppslag og registreringer i Webport blir loggført

• Krypterte data fra Webport importeres elektronisk fra Webport til SYSVAK

• Vaksinedata overføres fra SYSVAK tilbake til ansattjournal i Extensor slik at journalføringsplikten ivaretas.

• Personidentifiserbare opplysninger slettes når overføring av data til SYSVAK er fullført og sesongens influensavaksinering avsluttet

1.2.9.12-13 Webport Brukerdokumentasjon CM Vaksine SYSVAK 2022

Vurdering

Det elektroniske registreringssystemet Webport er et formålstjenlig registreringsverktøy i influensasesongen og en forutsetning for gjennomføring av Helse Bergen sin desentraliserte vaksinasjonsmodell. Systemet ivaretar personvernet for de ansatte på en tilfredsstillende måte.

Bakgrunn

Forankring i lov og forskrift

«Forskrift om utførelse av arbeid» pålegger arbeidsgiver å sørge for at arbeidstakerne tilbys sikker og effektiv vaksinasjon mot biologiske faktorer de kan bli eksponert for (jf. forskrift om utførelse av arbeid §6-1 og § 6-12). Folkehelseinstituttet (FHI) har utdypet yrkesvaksinasjon i henhold til denne forskriften og for ansatte i helsevesenet anbefales blant annet vaksinasjon mot sesonginfluensa. Sykehuset har også ansvar for at ansatte i pasientrettet arbeid i størst mulig grad er vaksinert mot sykdommer som de potensielt kan smitte videre til risikoutsatte pasienter (hensynet til pasientsikkerhet og kravet om å yte forsvarlige helsetjenester, jf.spesialisthelsetjenesteloven § 2-2).

Ansatte i Helse Bergen får tilbud om gratis influensavaksine hvert år, men vaksinasjon er frivillig.

1.1.5-4.4.3-01 Vaksinasjon av ansatte i Helse Bergen

Nasjonal målsetting om høy vaksinasjonsdekning av ansatte

Helsedirektoratet har meddelt at vaksinasjonsdekningen for influensa blant helsepersonell som arbeider med pasienter må øke betydelig. Det nasjonale målet er verdens helseorganisasjons (WHO) anbefaling om vaksinasjonsdekning for influensa blant helsepersonell på 75%.

Tilgjengelighet

Helsedirektoratet anmoder arbeidsgivere om å iverksette tiltak før og under influensasesongen for å informere helsepersonell om viktigheten av å ta influensavaksine og for å gjøre vaksinen «gratis og svært lett tilgjengelig». Desentralisert vaksinasjonsmodell (kollegabasert vaksinering i klinikken) øker tilgjengeligheten betraktelig sammenlignet med en sentralisert modell (timebestilling og oppmøte i eget vaksinasjonslokale).

Ekstern referanse:

Vaksinasjonsveilederen for helsepersonell (Vaksinasjonsboka), FHI